Selecciona les entitats d'aquest text:
Puig es compromet a estendre les consultes 'a tot el país' quan CiU guanyi les eleccionsContradiu la postura oficial de la federació de mantenir-se'n al marge · CiU digué que considerava prioritari lluitar contra la crisi i defensar l'autogovern  El secretari general de Convergència , Felip Puig, es va comprometre ahir a realitzar un referèndum d'independència a tot el país si CiU guanya les properes eleccions al Parlament, previstes per a la tardor de l'any vinent. 'Derrotarem el tripartit i construirem una gran majoria social perquè no només es faci en un petit poble del Maresme, sinó que la consulta es faci a tot el país', va dir amb resolució. Puig contradiu així la postura oficial de CiU, que el 21 de setembre va assegurar que no impulsaria la convocatòria de consultes perquè la seva prioritat era lluitar contra la crisi i defensar l'autogovern.Puig va fer aquestes declaracions durant la inauguració de l'Escola de Tardor de CDC, al Camp de Tarragona, sense militants d'Unió a la vista que poguessin matisar la proclama. Així, va donar per bones les tesis de l'ala més sobiranista del seu partit, que proclamen la necessitat de tancar l'etapa autonomista i posar rumb cap a la independència, malgrat la postura oficial de la federació.Artur Mas ja va dir que hagués votat afirmativament a la consulta d'Arenys de Munt si hagués sigut ciutadà del municipi, mentre que les JNC es van comprometre a col·laborar activament en els referèndums que puguin fer-se arreu del país 'fruit d’iniciatives procedents de la societat civil organitzada'. [directe.cat]
Puig : polític, CiU : partit_polític, Convergència : partit_polític, Felip Puig : polític, Parlament : govern, Maresme : Entitat_Geopolítica, Escola de Tardor : educació, CDC : partit_polític, Camp de Tarragona : Entitat_Geopolítica, Unió : partit_polític, Artur Mas : polític, Arenys de Munt : Entitat_Geopolítica, JNC : partit_polític